16.9.2020

כז' אלול תש"פ

**הנדון: "תקווה ישראלית באקדמיה" בר אילן**

חברות וחברי סגל אקדמי ומנהלי יקרים,

**"כשם שפרצופיהם שונים, כך דעותיהם שונות" (ברכות ל"ח) "תקווה ישראלית באקדמיה " מקדמת בברכה את העושר הרעיוני שבמגוון האנושי בבר אילן ומאחלת לכולנו שיפה ושונה תהא זו השנה הבאה עלינו לטובה.**

בפתחה של שנה חדשה, רצינו לאחל לכם **שנה טובה** ולשתף אתכם בהשגים ובאתגרים של השנה החולפת ושל זו הבאה עלינו לטובה. **מיזם "תקווה ישראלית באקדמיה" בהובלת בית נשיא המדינה, נשיא האוניברסיטה ובחסות הות"ת, ממשיכה באוניברסיטת בר-אילן, זו השנה הרביעית.** התוכנית, הפועלת בכל האוניברסיטאות, מבקשת ליצור היכרות ושיח בין קבוצות שונות בחברה הישראלית מתוך כבוד וסובלנות, במטרה כי אלו יגברו את השותפות של הקבוצות השונות בחיים הציבוריים. אנו מזמינות אתכם להיכנס לקישור הרצ"ב ולהתרשם מהפעילות שעשינו בשנה"ל תש"פ ובחלק מהתוכניות לתשפ"א. <https://www1.biu.ac.il/IsraeliHope-Activity> ("תקווה ישראלית באקדמיה מתש"פ לתשפ"א")

שנה"ל תשפ"א נפתחת בצל משבר הקורונה ומזמנת לנו אתגרים מיוחדים. אנו ב"תקווה ישראלית באקדמיה" נערכים לאתגרים אלו מתוך תפיסה כי המשבר לא יצר תופעות חדשות, אלא מבליט ומקצין את הקיים. בבחינת **מה שמקולקל בשגרה, מחריף במשבר ומה שמתוקן בשגרה מהווה מזור בעת משבר**. מטרות התקווה לא השתנו, רק הורחבו והועמקו. כלים חדשים פותחו בהתאמה למגבלות התקופה, בעיקר בפן הטכנולוגי וחלקם ימשיכו לשרת אותנו גם בשגרה. אנו מזמינות אתכם, להשתמש בכלים שפיתחנו ולהיעזר בנו במשבר ובשגרה.

גם השנה **נמשיך במפגשי ידע וסדנאות שמטרתם לפתוח צוהר לעולמות תרבותיים מגוונים בחברה הישראלית** וכן לתת כלים ישומיים להתמודד עם ה"אחר". עד כה קיימנו עשרות מפגשים מסוג זה במחלקות השונות. אנו מזמינים מחלקות נוספות לפנות אלינו ולהנות משירות זה הניתן במימון הות"ת. המפגשים מתבצעים גם בזום.

אוניברסיטת בר אילן רואה עצמה כזירת מפגש משמעותית בין קבוצות שונות בחברה הישראלית, ורואה בכם, חברי הסגל, חוליה מרכזית להצלחת המיזם באוניברסיטה. **אנו מזמינות אתכם, לקחת חלק הן בעיצוב הרעיונות והן בביצועם**. נשיא המדינה ביקר בשנה החולפת בבר אילן בשל היותה מוסד מוביל ל"תקווה ישראלית באקדמיה". הביקור הוא אות כבוד והערכה לפעילות הנעשית באוניברסיטה בהקשר זה **והתודה לכל השותפים לה**.

בברכת שנת בריאות ומלאת תקווה,

פרופ' מיכל אלברשטין, יו"ר "תקווה ישראלית באקדמיה"

ד"ר ליאת פרידגוט נצר, ממונה "תקווה ישראלית באקדמיה"

עותקים:

פרופ' אריה צבן, נשיא האוניברסיטה.

פרופ' מירי פאוסט- רקטור האוניברסיטה.

מר זוהר ינון, מנכ"ל האוניברסיטה.

פרופ' אמנון אלבק – סגן רקטור והרקטור הנבחר.

פרופ' אריה רייך- דיקן הסטודנטים וסגן הרקטור הנבחר.